Taxa 5 Nîsanî ya qezaya Rezanî ya Amedî de polîsanê ke wesayîtanê zirxînan ra ameyî war hemwelatîyan rê vat ''Şima pêro terorîst ê'' û pê çuyan na şarî dima.
Dîmenanê ke şarî girewtî de aseno ke polîsî destê înan de çuyan pê şarî heqaret kenê û nanê şarî dima. Polîsan pê hemwelatîyanê ke qewexaneyan de niştêne ro û şûmşînan de bîyî heqaret kerd.
Goreyê vatişê hemwelatîyan polîsan înan rê vato 'Şima pêro terorîst ê', qîrayî şarî ser.
Sebebê serebûtî nêzanîyeno.
